CELEX: 62019CB0835
Language: hr
Date: 2020-11-26 00:00:00
Title: Predmet C-835/19: Rješenje Suda (deveto vijeće) od 26. studenoga 2020. (zahtjev za prethodnu odluku koji je uputio Consiglio di Stato – Italija) – Autostrada Torino Ivrea Valle D’Aosta – Ativa S.p.A./Presidenza del Consiglio dei Ministri, Ministero delle Infrastrutture e dei Trasporti, Ministero dell'Economia e delle Finanze, Autorità di regolazione dei trasporti (Zahtjev za prethodnu odluku – Članak 99. Poslovnika Suda – Dodjela ugovorâ o koncesiji – Direktiva 2014/23/EU – Članak 2. stavak 1. prvi podstavak – Članak 30. – Sloboda javnih naručitelja da definiraju i organiziraju postupak koji vodi do izbora koncesionara – Nacionalni propis koji zabranjuje financiranje projekata za ugovore o koncesiji autoceste)

8.2.2021   
            
            
               HR
            
            
               Službeni list Europske unije
            
            
               C 44/11
            
         
      Rješenje Suda (deveto vijeće) od 26. studenoga 2020. (zahtjev za prethodnu odluku koji je uputio Consiglio di Stato – Italija) – Autostrada Torino Ivrea Valle D’Aosta – Ativa S.p.A./Presidenza del Consiglio dei Ministri, Ministero delle Infrastrutture e dei Trasporti, Ministero dell'Economia e delle Finanze, Autorità di regolazione dei trasporti
      (Predmet C-835/19) (1)
      
      (Zahtjev za prethodnu odluku - Članak 99. Poslovnika Suda - Dodjela ugovorâ o koncesiji - Direktiva 2014/23/EU - Članak 2. stavak 1. prvi podstavak - Članak 30. - Sloboda javnih naručitelja da definiraju i organiziraju postupak koji vodi do izbora koncesionara - Nacionalni propis koji zabranjuje financiranje projekata za ugovore o koncesiji autoceste)
      (2021/C 44/16)
      Jezik postupka: talijanski
      
         Sud koji je uputio zahtjev
      
      Consiglio di Stato
      
         Stranke glavnog postupka
      
      
         Tužitelj: Autostrada Torino Ivrea Valle D’Aosta – Ativa S.p.A.
      
         Tuženici: Presidenza del Consiglio dei Ministri, Ministero delle Infrastrutture e dei Trasporti, Ministero dell'Economia e delle Finanze, Autorità di regolazione dei trasporti
      
         uz sudjelovanje: Autorità di bacino del Po, Regione Piemonte
      
         Izreka
      
      Članak 2. stavak 1. prvi podstavak Direktive 2014/23/EU Europskog parlamenta i Vijeća od 26. veljače 2014. o dodjeli ugovorâ o koncesiji, u vezi s njezinim člankom 30. i uvodnim izjavama 5. i 68., treba tumačiti na način da mu se ne protivi nacionalna odredba kojom se javnim naručiteljima zabranjuje dodjeljivanje koncesija za autoceste koje su istekle ili istječu primjenom postupka financiranja projekata predviđenim člankom 183. decreta legislativo n. 50 – Codice dei contratti pubblici (Zakonodavna uredba br. 50 o Zakoniku o javnoj nabavi) od 18. travnja 2016.
      
         (1)  SL C 161, 11. 5. 2020.